D O H O D A

o poskytnutí príspevku na aktivačnú činnosť formou menších obecných služieb pre obec
podľa § 52 zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov

č. 6/§ 52/2011/NP V-2

uzatvorená medzi

Úrad práce, sociálnych vecí a rodiny Lučenec
Adresa : F. Lehára 18, 984 01 Lučenec 
V zastúpení   Ing. Oľgou Koparanovovou, riaditeľkou      
IČO: 37949616     
Bankové spojenie: Štátna pokladnica              č. účtu:  7000 13 1969/8180
DIČ: 202 176 6340
(ďalej len „úrad PSVR “)

a

Obec:   HALIČ
Adresa: 985 11 Halič, Mieru 66
Zastúpená: Vladimírom Rehanekom, starostom
IČO: 00316091
Bankové spojenie: DEXIA banka  Slovensko a.s.              č. účtu:6008744001/5600
DIČ: 202 1237075
(ďalej len „ obec“ a spolu s úradom PSVR ďalej len „účastníci dohody“)

Článok I
Predmet dohody

1.	Predmetom dohody je úprava práv a povinností účastníkov dohody pri zabezpečení realizácie aktivačnej činnosti formou  menších obecných služieb  pre obec podľa § 52  zákona č. 5/2004  Z. z. o službách zamestnanosti a o zmene a doplnení niektorých zákonov v znení neskorších predpisov (ďalej len „zákon o službách zamestnanosti“)

     V zmysle	
Operačného programu zamestnanosť a sociálna inklúzia
Prioritná os č. 1 – Podpora rastu zamestnanosti
Opatrenie č. 1.1 – Podpora programov v oblasti podpory zamestnanosti a riešenia    
 nezamestnanosti a dlhodobej nezamestnanosti

Článok II

Účel dohody

1.	Účelom dohody je poskytnutie príspevku na aktivačnú činnosť formou menších obecných služieb.

2.	Obec berie na vedomie, že finančný príspevok, a to aj každá jeho časť, je verejným prostriedkom Slovenskej republiky podľa osobitného predpisu (§ 2 písm. a zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov). Nenávratný finančný príspevok pozostáva z príspevku zo štátneho rozpočtu SR a z príspevku z Európskeho sociálneho fondu (ESF) v pomere 15% : 85%. Na použitie týchto prostriedkov, kontrolu použitia týchto prostriedkov a vymáhanie ich neoprávneného použitia sa vzťahuje režim upravený v osobitných predpisoch (zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov, zákon NR SR č. 502/2001 o finančnej kontrole a vnútornom audite a o zmene a doplnení niektorých zákonov, zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov). Obec súčasne berie na vedomie, že podpisom tejto dohody sa stáva súčasťou systému finančného riadenia štrukturálnych fondov a zaväzuje sa ako prijímateľ pomoci dodržiavať pravidlá oprávnenosti výdavkov (Príloha č.1 k tejto dohode).

3.	Obec si je vedomá, že za závažné porušenie tejto dohody sa bude považovať aj porušenie finančnej disciplíny podľa § 31 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších prepisov.

Článok III
Práva a povinnosti úradu PSVR

Úrad PSVR sa zaväzuje:
1.	Poskytovať obci písomne alebo elektronicky raz za mesiac, najneskôr do 20. dňa  nasledujúceho kalendárneho mesiaca, na účely organizovania menších obecných služieb údaje o uchádzačoch o zamestnanie (ďalej len „UoZ“), ktorí majú v obci trvalý pobyt a ktorí sú dlhodobo evidovaní UoZ v zmysle § 8 ods.1 písm. c) zákona o službách zamestnanosti a zároveň sú poberateľmi dávky v hmotnej núdzi  a príspevkov k dávke v hmotnej núdzi podľa § 52 ods. 1 a  ods. 4 písm. e) zákona o službách zamestnanosti. 

2.	Zabezpečiť výber vhodných UoZ, ktorí majú trvalý pobyt v obci, resp. prechodný pobyt v obci, ktorá organizuje vykonávanie aktivačnej činnosti formou menších obecných služieb v zmysle tejto dohody.

3.	Poskytnúť obci príspevok podľa § 52 ods. 5, 6 a 7 zákona o službách zamestnanosti na úhradu časti nákladov, ktoré súvisia s vykonávaním menších obecných služieb pre obec najviac vo výške 1 182,00 EUR a príspevok na úhradu časti celkovej ceny práce zamestnanca, ktorý organizuje menšie obecné služby, ak má takého zamestnanca najviac vo výške  942,00 EUR, 
      spolu najviac vo výške   2 124,00 EUR 

      slovom:  dvetisícstodvadsaťštyri  EUR  
4.	Pri stanovení celkovej výšky príspevku podľa bodu 3 zohľadniť dohodnutý týždenný rozsah vykonávania menších obecných služieb (ak bude menej ako 20 hodín, do celkovej výšky príspevku sa započítava len pomerná časť príspevku), termín začatia vykonávania menších obecných služieb, dohodnutý počet UoZ uvedený v čl. IV bod 2,  ako aj celkový počet UoZ, ktorí vykonávajú, resp. vykonávali menšie obecné služby v obci a taktiež skutočnosť, či bude UoZ zaradený na aktivačnú činnosť počas prvých najviac šiestich kalendárnych mesiacov, resp. opakovane počas ďalších šiestich kalendárnych mesiacov. Po zohľadnení týchto skutočností  poskytnúť obcí mesačne príspevok za 1 UoZ vykonávajúceho menšie obecné služby            v štruktúre: príspevok na úhradu časti nákladov, ktoré súvisia s vykonávaním menších obecných služieb pre obec najviac vo výške 19,70 EUR  a príspevok na úhradu časti celkovej ceny práce zamestnanca, ktorý organizuje menšie obecné služby, najviac vo výške 15,70 EUR, spolu mesačne za 1 UoZ najviac vo výške 35,40 EUR.

5.	Poskytnúť obci príspevok v plnej výške podľa bodu 4 tohto článku v  prípade, že termín začatia aktivačnej činnosti UoZ je od 1. dňa do 15. dňa v kalendárnom mesiaci. Poskytnúť obci príspevok v polovičnej výške zo stanovenej plnej výšky v prípade, že termín začatia aktivačnej činnosti UoZ je od 16. dňa do konca kalendárneho mesiaca.
6.	Poskytnúť obci príspevok v plnej výške podľa bodu 4 tohto článku ak UoZ odpracuje počas kalendárneho mesiaca viac ako dvojnásobok dohodnutého týždenného pracovného času. Poskytnúť obci príspevok v polovičnej výške podľa bodu 4 tohto článku, ak UoZ odpracuje počas kalendárneho mesiaca práve dvojnásobok dohodnutého týždenného pracovného času, resp. menej ako dvojnásobok týždenného pracovného času.
7.	Poskytnúť obci mesačne príspevok za UoZ, ktorí vykonávali aktivačnú činnosť v príslušnom kalendárnom mesiaci, vo výške zodpovedajúcej skutočnostiam podľa bodu  4, 5, 6  a skutočne vynaloženým a preukázaným výdavkom. 
8.	Poukazovať obci počas doby organizovania aktivačnej činnosti mesačne príspevok na účet, najneskôr do 30 kalendárnych dní odo dňa predloženia všetkých dohodnutých dokladov. V prípade, ak úrad PSVR zistí v predložených dokladoch nezrovnalosti, alebo má opodstatnené pochybnosti o pravosti alebo správnosti predložených dokladov, lehota na vyplatenie finančného príspevku podľa predchádzajúcej vety neplynie, a to až do skončenia kontroly správnosti a pravosti  predložených dokladov, alebo do odstránenia zistených nezrovnalostí.
9.	Vyplatiť poslednú splátku z celkového dohodnutého príspevku po kompletnom predložení a skontrolovaní dohodnutých dokladov a  po predložení Správy o kvantifikovanom prínose organizovania aktivačnej činnosti oproti stavu pred jej začatím, v súlade so Zámerom organizovania aktivačnej činnosti a v súlade s bodom 8.
10.	Vrátiť obci originál dokladov predložených podľa Čl. IV. bodu 10 tejto dohody                         do  30 kalendárnych dní odo dňa ich predloženia, ak sa nedohodnú inak.
11.	Doručiť obci materiály zabezpečujúce publicitu spolufinancovania poskytnutých príspevkov z prostriedkov ESF.
12.	Úrad je povinný pri používaní verejných prostriedkov zachovávať  hospodárnosť, efektívnosť  a účinnosť ich použitia.

Článok IV
                                                            Práva a povinnosti obce
Obec sa zaväzuje:
1.	Zabezpečiť aktivačnú činnosť formou menších obecných služieb pre obec tak, aby práce vykonávané UoZ  boli určené na zlepšenie ekonomických, sociálnych, kultúrnych  podmienok, tvorbu, ochranu,  udržiavanie a zlepšovanie  životného prostredia obyvateľov obce, starostlivosť o ochranu a zachovanie kultúrneho dedičstva, podporu vzdelávania, rozvoj a poskytovanie sociálnych služieb a ďalších činností obce v sociálnej oblasti, rozvoj a ochranu duchovných a kultúrnych hodnôt, doplnkové vzdelávanie detí a mládeže a na rozvoj a podporu komunitnej činnosti.  
2.	Zabezpečiť po dobu od 01.03.2011 do 31.08.2011 vykonávanie aktivačnej činnosti pre 10  UoZ v štruktúre: *
Druh vykonávaných  prác podľa § 52 ods. 2 zákona 	Počet UoZ 	KZAM	Termín vykonávania  od/do	Rozsah
(týždenný rozvrh hodín)	
 Tvorba a ochrana, udržiavanie zlepšovanie životného prostredia obyvateľov obce	10 	9161	01.03.2011 - 31.08.2011	15	
      * s výnimkou predčasného ukončenia vykonávania menších obecných služieb  pre obec (Čl. IV                          bod 12  )  
3.	Zabezpečiť dodržiavanie denného rozvrhu začiatku a konca vykonávania aktivačnej činnosti UoZ v  štruktúre :
                  deň   
 ukazovateľ	Pondelok	Utorok	Streda	Štvrtok	Piatok	
	od - do	od - do	od - do	od - do	od - do	od - do	od - do	od - do	od - do	od - do	
časové rozpätie (v hodinách)	      7.30-        
    12.00	 13.00-16.00	      7.30-        
    12.00	13.00-       16.00	      7.30-        
    12.00	13.00-16.00	7.30-
12.00	13.00-16.00	      7.30-        
    12.00	13.00-16.00	
počet zaradených UoZ	4	4	4	4	4	
4.	Koordinovať aktivačnú činnosť UoZ prostredníctvom 1 vlastného zamestnanca, ktorý bude organizovať aktivačnú činnosť UoZ v rozsahu 12,5 hodín týždenne na jedného zamestnanca a 0 zamestnanca prijatého na tento účel do pracovného pomeru z  radov UoZ, ktorý bude organizovať aktivačnú činnosť UoZ v rozsahu 0 hodín týždenne na jedného zamestnanca. Ak nastane skutočnosť, ktorá má za následok ukončenie pracovného pomeru organizátora, je obec povinná v spolupráci s úradom PSVR  do 15 kalendárnych dní od skončenia pracovného pomeru určiť iného zamestnanca, ktorý bude aktivačnú činnosť UoZ organizovať. Ak obec neurčí (nezamestná) organizátora, je za organizovanie aktivačnej činnosti zodpovedný štatutárny zástupca obce.
5.	V prípade prijatia do zamestnania organizátora(ov) z radov UoZ, doručiť úradu PSVR hodnovernú(é) kópiu(e) pracovnej(ých) zmluvy(zmlúv) najneskôr do 15 kalendárnych dní od uzavretia pracovného pomeru.
6.	V prípade poverenia vlastného zamestnanca(ov) organizovaním aktivačnej činnosti UoZ, zaslať úradu PSVR za tohto(týchto) zamestnanca (ov) hodnoverné kópie pracovných zmlúv a dohôd o zmene pracovných podmienok k pracovnej zmluve, najneskôr do 15 kalendárnych dní odo dňa začatia organizovania aktivačnej činnosti UoZ.
7.	Viesť dennú evidenciu dochádzky UoZ, ktorí sa zúčastňujú na aktivačnej činnosti a organizátorov aktivačnej činnosti, s  ich vlastnoručným podpisom, ktorým potvrdzujú účasť na vykonávaní aktivačnej činnosti, resp. na jej organizovaní. Obec uvedenú evidenciu uschováva a poskytuje ju na fyzickú kontrolu úradu PSVR na základe vyzvania a v zmysle podmienok stanovených v tejto dohode.
8.	Predkladať na základe dennej evidencie dochádzky UoZ a organizátora(ov) v  dvoch vyhotoveniach na úrad PSVR mesačne, najneskôr do 5 pracovných dní po uplynutí príslušného mesiaca, Evidenčný list dochádzky a odpracovaných hodín UoZ vykonávajúcich aktivačnú činnosť a organizátorov aktivačnej činnosti  (Prílohy č.2a a  2b k tejto dohode).
9.	Dohodnutý rozvrh vykonávania aktivačnej činnosti podľa predloženého denného rozvrhu začiatku a konca vykonávania aktivačnej činnosti UoZ, je pre obec záväzný s výnimkou ak povinnosť UoZ odpracovať dohodnutý počet hodín pripadne na deň pracovného pokoja.           V prípade, ak na základe predloženého denného rozvrhu má obec záujem v odôvodnených prípadoch organizovať aktivačné práce inak, napr. počas dní pracovného pokoja alebo voľna, resp. vo večerných hodinách alebo nočných hodinách, túto skutočnosť oznámi obec úradu PSVR. Úrad PSVR o uvedenej skutočnosti upovedomí UoZ. UoZ môže vykonávať aktivačnú činnosť aj vo večerných a nočných hodinách, resp. v dňoch pracovného pokoja a voľna s tým, že v takýchto prípadoch úrad PSVR požaduje súhlas UoZ a uvedená skutočnosť sa zapracuje do dohody s UoZ.
10.	Predkladať úradu PSVR, najneskôr do posledného dňa kalendárneho mesiaca nasledujúceho    po skončení kalendárneho mesiaca, v ktorom jej výdavky vznikli v 2 vyhotoveniach Žiadosť o úhradu platby s čestným vyhlásením  (Príloha č. 3 k tejto dohode) a súčasne s tým 
a)	podporné dokumenty - 1 originál a 2 kópie dokladov o použitých finančných prostriedkoch (faktúry a doklady o zaplatení úrazového poistenia, nákupe osobných ochranných pracovných prostriedkov, pracovného náradia a ďalších súvisiacich oprávnených výdavkoch), 1 originál a 2 kópie výpisu bankového účtu príjemcu alebo 1 originál a  2 kópie potvrdenia banky o uskutočnení príslušnej platby, v prípade platby v hotovosti výdavkový a príjmový pokladničný doklad a doklad z registračnej pokladne,
b)	výkaz k výpočtu príspevku na  aktivačnú činnosť za mesiac (Príloha č. 4 k tejto dohode), 
c)	výplatnú pásku alebo iný doklad, na základe ktorého je možná identifikácia vyplatenej mzdy, kópie zamestnávateľom potvrdených mesačných výkazov do sociálnej poisťovne a mesačných výkazov do zdravotnej poisťovne za zamestnávateľa, 1 originál a 2 kópie výpisu bankového účtu príjemcu alebo 1 originál a 2 kópie potvrdenia banky o uskutočnení príslušnej platby.

11.	Oznámiť úradu PSVR nedodržanie rozsahu hodín, neúčasť, neskončenie alebo odmietnutie vykonávania aktivačnej činnosti UoZ bezodkladne, najneskôr do 3 pracovných dní od vzniku jednej z uvedených skutočností. (Príloha č. 5 k tejto dohode). Oznámiť úradu PSVR najneskôr do 15 kalendárnych dní každú zmenu alebo ukončenie pracovného pomeru organizátora (Príloha č. 6 k tejto dohode).
12.	V prípade predčasného ukončenia vykonávania aktivačnej činnosti UoZ sa takéto uvoľnené miesto na aktivačnú činnosť nepreobsadzuje iným UoZ. V prípade dočasnej práceneschopnosti UoZ zaradeného na aktivačnú činnosť nemôže obec prijať na vykonávanie aktivačnej činnosti iného UoZ. UoZ po ukončení dočasnej pracovnej neschopnosti môže vo vykonávaní aktivačnej činnosti pokračovať v zmysle platnej dohody s úradom PSVaR, pričom doba vykonávania aktivačnej činnosti sa mu o dobu dočasnej PN nepredlžuje. Vykonávanie aktivačnej činnosti UoZ sa končí uplynutím dohodnutej doby, ak dočasná pracovná neschopnosť tohto UoZ trvá dlhšie ako je dohodnutá doba vykonávania aktivačnej činnosti. Ak dočasná pracovná neschopnosť UoZ trvá viac ako 30 kalendárnych dní, úrad dohodu s UoZ vypovie. Ako ospravedlnenú neúčasť UoZ na vykonávaní aktivačnej činnosti úrad PSVR akceptuje práceneschopnosť alebo ošetrovanie člena rodiny na základe písomného potvrdenia ošetrujúceho lekára a odôvodnenú a neodkladnú návštevu lekára, písomne potvrdenú ošetrujúcim lekárom.
13.	Poučiť UoZ zaradených do aktivačnej činnosti o povinnosti dodržiavať predpisy na zaistenie bezpečnosti a ochrany zdravia pri vykonávaní menších obecných služieb pre obec spolu s podpísaným prehlásením UoZ o poučení. Zabezpečiť úrazové poistenie UoZ zaradených na aktivačnú činnosť a predložiť kópiu zmluvy o úrazovom poistení úradu PSVR.
14.	Použiť finančný príspevok poskytovaný úradom PSVR podľa Čl. III bod 3 tejto dohody, len v rozsahu a štruktúre, ktorá súvisí s organizovaním a priamym vykonávaním aktivačnej činnosti UoZ. Príspevok je možné použiť na úhradu oprávnených nákladov v zmysle § 52 ods. 5 zákona o službách zamestnanosti. V súlade s pravidlami pre oprávnenosť výdavkov spolufinancovaných z ESF si je obec vedomá osobitne týchto skutočností, týkajúcich sa oprávnenosti výdavkov:

            Výdavky je možné považovať za oprávnené ak 
-	vznikli v oprávnenom období, teda v rámci písomne dohodnutého obdobia realizácie  aktivačnej činnosti, pričom za prvý deň realizácie sa považuje deň účinnosti tejto dohody,
-	sú primerané, t. j. zodpovedajú cenám, bežným (obvyklým) na trhu v čase ich vzniku,
-	navzájom sa neprekrývajú, 
-	sú podložené účtovnými dokladmi v zmysle zákona 431/2002 Z. z. o účtovníctve v znení  
neskorších predpisov, ktoré sú riadne evidované v účtovníctve obce v súlade s platnými    
všeobecne záväznými právnymi predpismi,
-	spĺňajú podmienky hospodárnosti (minimalizácia výdavkov pre rešpektovaní cieľov zámeru aktivačnej činnosti), efektívnosti (maximalizácia pomeru medzi vstupom a výstupom) a účelnosti (nevyhnutnosť pre realizáciu aktivačnej činnosti a priama väzba na ňu).
-	boli vynaložené v súlade s platnými právnymi predpismi SR a ES.
15.	Príspevok nie je možné použiť na investície, kapitálové výdavky a technické zhodnotenie majetku žiadateľa. Žiadateľ použije príspevok v súlade s bodom 14 a týmto bodom (15) a kalkuláciou nákladov, ktorá je súčasťou Zámeru organizovania aktivačnej činnosti a  v  súlade so zásadou preukázateľnosti, hospodárnosti a efektívnosti vynakladania prostriedkov z verejných zdrojov! Za oprávnené výdavky nie je možné považovať:
	a) úroky z dlhov,
	b) vratná daň z pridanej hodnoty,
	c) výdavky bez priameho vzťahu k projektu,
	d) výdavky, ktoré nie sú v súlade s podmienkami poskytnutia príspevku podľa zákona o službách zamestnanosti,
	e)  výdavky, ktoré sú v predpisoch ESF uvedené ako neoprávnené,
	f) výdavky, ktoré nie sú v účtovníctve jednoznačne označené ako výdavky súvisiace s realizovaným projektom v súlade s vnútorným predpisom účtovnej jednotky k vedeniu účtovníctva,
	g) výdavky na subdodávky, ktoré zvyšujú náklady na realizáciu aktivačnej činností bez pridania hodnoty,
	h) výdavky, na ktoré už boli poskytnuté finančné prostriedky z verejných zdrojov.
16. Obec je povinná s poslednou Žiadosťou o úhradu platby predložiť Správu o  kvantifikovanom prínose organizovania aktivačnej činnosti oproti stavu pred jej začatím, v súlade so Zámerom  organizovania aktivačnej činnosti  a zároveň predložiť „Prehľad preukázateľnej pomoci  o aktívnom hľadaní pracovného miesta na otvorenom trhu práce“. (príloha k dohode č. 7)
17.  Označiť priestory obce (plagátmi, samolepkami), informujúcimi o spolufinancovaní aktivačnej činnosti z prostriedkov ESF, ktoré obci doručí úrad PSVR. Označenie ponechať po dobu trvania aktivačnej činnosti.
    18. Uchovávať túto dohodu, vrátane jej príloh a dodatkov, ako i všetky doklady týkajúce sa                                         poskytnutého príspevku, najmenej 10 rokov od poslednej platby.
       19. Umožniť povereným zamestnancom Ministerstva práce, sociálnych vecí a rodiny Slovenskej   republiky, Ústredia práce, sociálnych vecí a rodiny, úradu práce sociálnych vecí a  rodiny a ďalším kontrolným orgánom nahliadnuť do svojich účtovných výkazov, bankových výpisov a ďalších dokladov a umožniť výkon kontroly a auditu priebežne počas trvania záväzkov vyplývajúcich z tejto dohody, a to aj do piatich rokov po ukončení ich trvania. V prípade neumožnenia výkonu kontroly a auditu vzniká povinnosť vrátiť poskytnuté finančné prostriedky v plnej výške.
20.  Zabezpečiť 10 % úspešnosť umiestnenia aktivovaných UoZ na trhu práce do 6 mesiacov  od ukončenia aktivačnej činnosti.
21. Obec, ktorej sa poskytujú verejné prostriedky, zodpovedá za hospodárenie s nimi a je povinná pri ich používaní zachovávať hospodárnosť, efektívnosť a účinnosť ich použitia v zmysle § 19 ods. 3 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.                                                            
                        
                                                                     Článok V
Ukončenie dohody
1.	Riadne ukončenie tejto dohody nastane splnením záväzkov účastníkov dohody a súčasne uplynutím doby, na ktorú bola dohoda uzatvorená.
2.	Dohodu  možno ukončiť na základe písomnej dohody účastníkov dohody, pričom oprávnene poskytnuté a čerpané plnenia za organizovanie aktivačnej činnosti UoZ poskytnuté obci do dňa účinnosti ukončenia dohody zostávajú týmto nedotknuté. 
3.	V prípade vážneho porušenia podmienok tejto dohody môže každý z účastníkov odstúpiť od dohody. Právne účinky odstúpenia od dohody z dôvodu vážneho porušenia jej podmienok nastávajú dňom doručenia písomného oznámenia oprávnenej strany o odstúpení od dohody druhému účastníkovi.
4.	Za vážne porušenie podmienok tejto dohody zo strany obce sa považuje najmä:
a)	porušenie Čl. IV  bodov 1, 2, 3 a 7  tejto dohody, 
b)	vykonávanie aktivačnej činnosti v rozpore so Zámerom organizovania aktivačnej činnosti,
c)	ak sa UoZ nezúčastňuje(ú) aktivačnej činnosti, pričom sú vedení v evidencii dochádzky, 
d)	ak obec používa veci a prostriedky oprávnene zakúpené v rámci realizácie aktivačnej činnosti na iné účely, 
e)	ak sa nevykonala práca podľa dohody,
f)	porušenie iných povinností ako povinností ustanovených v písm. a) až e) ak nie je možné dohodnúť ich plnenie v dodatočnej lehote,
g)	opakované porušenie iných povinností ako povinností ustanovených v písm. a) až e), 
h)	porušenie rozpočtovej disciplíny.
 
5.	Za vážne porušenie tejto dohody zo strany úradu sa považuje najmä porušenie ustanovení čl. III  bodov 3 až 8 tejto dohody.
6.	Ak dôjde k odstúpeniu od tejto dohody podľa bodu 3, je obec povinná vrátiť úradu PSVR finančné prostriedky, ktoré jej boli neoprávnene poskytnuté do 30 kalendárnych dní od odstúpenia na účet č.ú.: 7000131969/8180. Obec sa zaväzuje vrátiť aj príspevok, alebo jeho časť v prípade platby poskytnutej omylom. 
7.	Odstúpenie od dohody sa netýka nároku na náhradu škody vzniknutej porušením dohody.

Článok VI.
 Všeobecné a záverečné ustanovenia
1.	Zmeny a doplnenia tejto dohody možno vykonať písomným dodatkom k dohode, podpísaným oboma  účastníkmi dohody, na základe písomného návrhu jednej zo zmluvných strán.
2.	Právne vzťahy výslovne neupravené touto dohodou sa riadia príslušnými právnymi predpismi platnými v SR, ako aj platnými právnymi predpismi Európskych spoločenstiev, ktoré majú vzťah k záväzkom účastníkov tejto dohody.
3.	V rámci zaradenia na aktivačnú činnosť formou  UoZ nevstupuje do pracovnoprávneho vzťahu. Z toho dôvodu sa na jeho zaradenie na výkon v rámci aktivačnej činnosti nevzťahujú ustanovenia Zákonníka práce, čo však neznamená, že podmienky vykonávania menších obecných služieb pre UoZ budú výrazne odlišné od obvyklých podmienok pre výkon pracovnej činnosti.
4.	V prípade nedodržania záväzku podľa Čl. IV bod 13, obec znáša následky prípadných poistných udalostí.
5.	Úrad PSVR nevyplatí príspevok, ak obec nepredloží doklady v lehote určenej v Čl. IV bod 8 a doklady v lehote určenej v Čl. IV bod 10, ak sa účastníci dohody nedohodnú inak.
6.	Obec je povinná, v prípade neoprávneného použitia poskytnutého príspevku zaplatiť, v súlade so zákonom č. 523/2004 Z. z. o rozpočtových pravidlách verejnej správy a o zmene a doplnení niektorých zákonov, penále vo výške 0,1 % zo sumy, v ktorej došlo k porušeniu finančnej disciplíny, za každý, aj začatý, deň porušenia finančnej disciplíny, do doby vrátenia finančných prostriedkov, najviac do výšky tejto sumy.
7.	Obec je povinná na vyžiadanie úradu PSVR preukázať dodržiavanie podmienok tejto dohody, umožňovať výkon fyzickej kontroly a poskytovať tejto kontrole súčinnosť, a to priebežne po celú dobu platnosti tejto dohody až do doby piatich rokov odo dňa vyplatenia poslednej platby.
8.	Obec súhlasí so zverejnením údajov vyplývajúcich z dohody v rozsahu: názov, sídlo, názov projektu, výška nenávratného finančného príspevku.
9.	Táto dohoda nadobudne platnosť dňom jej podpísania oboma účastníkmi dohody a účinnosť dňom nasledujúcim po dni jej zverejnenia.
10.	Vzájomná komunikácia účastníkov dohody súvisiaca s touto dohodou si pre svoju záväznosť vyžaduje písomnú formu, v rámci ktorej sú účastníci povinní uvádzať číslo tejto dohody. Pre vzájomnú písomnú komunikáciu budú účastníci dohody používať poštové adresy uvedené v tejto dohode. 
11.	Ak sa akékoľvek ustanovenie tejto dohody stane neplatným v dôsledku jeho rozporu s právnymi predpismi SR a ES, nespôsobí to neplatnosť celej dohody. Účastníci sa v takom prípade zaväzujú bezodkladne vzájomným rokovaním nahradiť neplatné ustanovenie novým platným ustanovením tak, aby zostal zachovaný účel a obsah sledovaný touto dohodou.
12.	Uzatvorením dohody o poskytnutí príspevku nevzniká obci  nárok na uhradenie nákladu v prípade, že v rámci plnenia podmienok dohody nepreukáže okrem oprávnenosti nákladu aj jeho nevyhnutnosť, hospodárnosť a efektívnosť
13.	Účastníci dohody vyhlasujú, že obsah dohody je prejavom ich slobodnej vôle, neuzavreli ju v tiesni ani za zvlášť nevýhodných podmienok, prečítali si ju a na znak súhlasu s jej obsahom ju vlastnoručne podpísali. Dohoda je vyhotovené v 4 (štyroch) rovnopisoch, z ktorých úrad PSVR obdrží 3 (tri) rovnopisy a obec 1 (jeden) rovnopis.

V   Lučenci, dňa                             

   ______________________________                                        ________________________
                   Vladimír Rehanek          	                                             Ing. Oľga Koparanovová
                        starosta                                                                                 riaditeľka         

Prílohy k dohode:
č. 1  Usmernenie RO č. N3/2007-  Aktualizácia č. 7 , ktorým sa ustanovujú pravidlá oprávnenosti               
        výdavkov pre programové obdobie 2007-2013 
č. 2a/2b  Evidenčný list dochádzky a odpracovaných hodín UoZ vykonávajúcich aktivačnú činnosť         
               a organizátorov aktivačnej činnosti 
č. 3  Žiadosť o úhradu platby, čestné vyhlásenie  
č. 4  Výkaz k výpočtu výšky príspevku na aktivačnú činnosť
č. 5  Oznámenie o neúčasti UoZ na vykonávaní aktivačnej činnosti 
č. 6  Oznámenie o ukončení pracovného pomeru organizátora
č. 7  Prehľad preukázateľnej pomoci o aktívnom hľadaní pracovného miesta na otvorenom trhu práce